b'\n_START_ARTICLE_\nLandinijeva kadenca\n_START_PARAGRAPH_\nLandinijeva kadenca (tudi Landinova kadenca) je kaden\xc4\x8dni postop, pri katerem se iz septime (vodilni ton) ne preide takoj v oktavo (toniko), ampak nazaj na seksto (Landinova seksta), ki pa z basovim tonom na dominanti tvori \xc4\x8disto kvinto. Hkrati s tem postopom se ve\xc4\x8dkrat pojavi tudi lidijska kvarta (glej srednji glas v primeru)._NEWLINE_Ta kadenca je dobila ime po Francescu Landiniju (1325-1397), ki je prvi za\xc4\x8del uporabljati ta postopek. Sicer pa se pojavlja \xc5\xa1e v delih nizozemskih polifonih skladateljev in drugih glasbenih ustvarjalcev 14. in 15. stoletja (npr. Guillaume de Machaut).'